**Toimintasuunnitelma 2024 Yhdistys X Malliversio (2023)**

**Yhdistyksen tarkoitus**

Invalidiliiton jäsenyhdistysten mallisääntöjen mukaan yhdistyksen tarkoituksena on edistää fyysisesti vammaisten ja toimintaesteisten ihmisten mahdollisuuksia toimia yhteiskunnan yhdenvertaisina ja täysivaltaisina jäseninä ja valvoa heidän oikeuksiaan yhteiskunnassa sekä kehittää heidän mahdollisuuksiaan yhdessäoloon.

**TOIMINNAN JA KEHITTÄMISEN PAINOPISTEALUEET 2024**Toimintasuunnitelman alkuun on hyvä koota yhdistyksen toiminnan ja kehittämisen painopisteet. Näin toimintasuunnitelmasta saa nopeasti käsityksen mitä yhdistys erityisesti tekee suunnittelun kohteena olevana vuotena. Muun toimintasuunnitelmassa olevan toiminnan tulisi tukea painopisteiden toteutumista.Invalidiliiton strategisia painopisteitä kannattaa hyödyntää suunnittelussa, ne osaltaan ohjaavat mihin suuntaan yhdistyksen toimintaa kannattaa viedä.

**1.TOIMINTAVUODEN TAVOITTEET JA KESKEISET KEINOT NIIDEN SAAVUTTAMISEKSI**

Painopisteistä voi johtaa muutaman konkreettisen ja mitattavissa olevan tavoitteen, esimerkiksi “Yhdistys tavoittaa vuoden aikana 10 uutta osallistujaa tapahtumiinsa ja saa pidettyä jäsenmäärän samana” (Mahdollistaja). Tähän kohtaan voi lisäksi kirjata, miten yhdistys tulee seuraamaan arvioimaan asettamiensa tavoitteiden toteutumista.

**2. HYVINVOINNIN JA TERVEYDEN EDISTÄMINEN**

Tähän kohtaan yhdistys kuvaa perustoimintaansa. Kuvaus voi sisältää miten toiminnot tukevat yhdistyksen tarkoitusta, valitsemia painopisteitä ja tavoitteita sekä miten ne vastaavat jäsenten toiveita.

**3. VAIKUTTAMISEN, OIKEUKSIEN VALVONNAN JA VIESTINNÄN PERIAATTEET JA TOTEUTUS**

Tähän kohtaan yhdistys kirjaa millaisia ovat ne vammaisten ihmisten elämään vaikuttavat epäkohdat, joihin yhdistys voi vaikuttaa ja miten niihin aiotaan vaikuttaa. Vuoden aikana voi myös ilmaantua uusia vaikuttamista kaipaavia asioita ja nekin kannattaa ottaa huomioon kirjauksissa.

**Viestintä**

Tähän kohtaan yhdistys kuvaa millaista on sen tekemä viestintä.

Sisäistä viestintä sisältää tiedonkulun ja vuorovaikutuksen yhdistyksen toimijoiden, jäsenten, kerhojen, toimikuntien ym. välillä ja millä tavoin yhdistys tiedottaa toiminnastaan jäsenistölle, esim. tiedotteet, jäsenkirjeet, jäsenlehdet sekä niiden ilmestymistiheys

Ulkoista viestintää yhdistys voi kuvata miten se näkyy ja tekee toimintaansa tunnetuksi toiminta-alueellaan. Yhdistys voi esimerkiksi kirjata ulkoiseen viestintään suunnittelemansa aloitteet kannanotot ja lehtiartikkelit.

Yhdistys voi kuvata myös millaista yhdistyksen sähköinen viestintä on kotisivuilla ja sosiaalisessa mediassa.

**Neuvonta**

Tähän kohtaan yhdistys kuvaa millaista neuvontaa yhdistys toteuttaa, kuten sote-palveluihin tai esteettömyyteen liittyvää neuvontaa tai esim. digineuvontaa yhdistyksen jäsenille.

**4. SIDOSRYHMÄT JA YHTEISTYÖ**

Tähän kohtaan yhdistys kirjaa sidosryhmänsä ja niiden kanssa tehtävän yhteistyön. Yhdistys voi selvittää sidosryhmien odotuksia ja näkemyksiä kartoittamalla niitä kyselyin, henkilökohtaisin kontaktein tai muuten seurata heidän näkemyksiään eri viestimissä. Myös epävirallisissa kohtaamisissa voi saada tärkeää tietoa.

**5. HALLINTO JA TALOUS**

Tähän kohtaan yhdistys kirjaa ne resurssit, jotka sillä on käytettävissä toiminnassaan:

* **Hallinto**

Tähän kohtaan yhdistys kuvaa hallituksen kokoonpanon, jäsenmäärän; varsinaiset, kannattajajäsenet, jäsenrakenteen, toimikunnat, kerhot. Myös mahdolliset ja tiedossa olevat edustukset eri toimielimissä kuten vammaisneuvostossa, työryhmissä ja ohjausryhmissä.

* **Talous varainhankinnan**

Tähän kohtaan yhdistys kirjaa millaiset taloudelliset resurssit sillä on toteuttaa toimintaansa. Yhdistys voi hyödyntää tässä talousarviota ja vertailun vuoksi myös edellisen vuoden talousarviota

* **Varainhankinta**

Tähän yhdistys voi kirjata tärkeimmät tulonlähteensä, mm. jäsenmaksut ja muun varainhankinnan, kuten myyjäiset, arpajaiset, kirpputori, keräykset, adressien myynti

* **Yleisavustukset**

Tähän yhdistys kuvaa hyvinvointialueelta, kunnalta ja seurakunnalta sekä muilta yhteisöltä saatavia avustuksia

* **Toimitilat ja muut resurssit**

Tähän yhdistys kuvaa toimitilaresursseista ja muista mahdollisista resursseista